અદાલતના આદેશ બાદ ખેડૂત સંપૂર્ણ સિંહ તકનીકી રીતે સ્વર્ણ શતાબ્દી એક્સ્પ્રેસના માલિક બની ગયા છે. પરંતુ ખેડૂતો તે ટ્રેનને ઘરે લઇ જઇ શકે તેમ નથી. ટ્રેન પર પોતાનો કબ્જો મેળવવા માટે ખેડૂત પોતાના વકિલ સાથે રેલવે સ્ટેશન પહોંચી ગયો છે. અદાલતનો આદેશ રેલવે ડ્રાઇવરને સોંપવામાં આવ્યો છે. રેલવેના સેક્શન એન્જિનીયરે ટ્રેનને ખેડૂતના કબજામાં જતા રોક્યું છે. સાથે જ જણાવ્યું છે કે ટ્રેન કોર્ટની સંપત્તિ નથી. ખેડૂત સંપૂર્ણ સિંહના વકિલે ટ્રેનના ડ્રાઇવરને કોર્ટનો આદેશ આપ્યો હતો અને નોટિસ ટ્રેન પર લગાવી દીધી. સંપૂર્ણ સિંહે ટ્રેનને એટલા માટે ન રોકી કારણકે તેમાં મુસાફરો સવાર હતા અને તેઓ મુસાફરોને કોઇ પણ પ્રકારની મુશ્કેલી આપવા માંગતા ન હતા. જો હજી પણ રેલવે દ્વારા ખેડૂતને પૈસા આપવામાં નહીં આવે તો રેલવેની સંપત્તિ નિલામ કરવામાં આવશે.